Bursa de Valori Bucureşti (BVB) a deschis mixt şedinţa de joi, iar rulajul se cifra la aproape 4,7 milioane de lei (944.622,45 euro), după 40 de minute de la debutul tranzacţiilor, informează Agerpres.
Indicele principal BET, care arată evoluţia celor mai lichide 20 de companii, înregistra o apreciere de 0,06%, iar indicele BET-Plus, care arată evoluţia celor mai lichide 43 de acţiuni de la BVB, consemna o creştere de 0,04%.
Totodată, indicele blue-chip extins BET-XT, al celor mai lichide 25 de titluri, a urcat cu 0,08%, în timp ce reperul de randament al fondurilor de investiţii, BET-BK, era în scădere cu 0,13%.
Indicele BET-FI al SIF-urilor s-a apreciat cu 0,20%, în timp ce BET-NG, indicele celor 10 companii din sectorul energetic şi al utilităţilor, stagna după 40 de minute de la deschiderea tranzacţiilor.
BETAeRO, care include 20 de companii reprezentative de pe piaţa AeRO, înregistra un avans de 0,12%.
Conform datelor BVB, cele mai mari creşteri ale valorii acţiunilor le înregistrau Romcab (+14,95%), Vrancart (+3,68%) şi Zentiva (+3,13%).
Pe de altă parte, în scădere erau acţiunile Prefab (-5,75%), Aerostar (-3,24%) şi Biofarm (-2,61%).